Gd (autovaunu)

Gd (aikaisemmin Hccmqqr) on VR:n omistama katettu autovaunutyyppi. Vaunussa on autoille 12 katettua paikkaa, joista 6 sijaitsee yläkerroksessa ja 6 alakerroksessa. Vaunun kummallakin tasolla voi kuljettaa henkilöautoja, tila-autoja, maastureita, pakettiautoja ja keveitä perävaunuja. Lisäksi ylätasolla voi kuljettaa moottoripyöriä, moottorikelkkoja ja mönkijöitä.

VR tilasi autovaunut Talgolta vuonna 2003. Niiden kauppahinta oli noin 6,4 miljoonaa euroa. Kaikki 15 autovaunua otettiin käyttöön vuosien 2003–2005 aikana. Vaunuja käytettiin ensimmäisen kerran marraskuussa 2004. Joulukuussa 2022 VR tilasi kahdeksan autovaunua, jotka toimitetaan vuoden 2026 loppuun mennessä.

pienoiskuva|Hccmqqr-autovaunuja punaisessa värityksessä Tampereella vuonna 2008.
Autovaunujen kalustosarjatunnus oli Hccmqqr vuoteen 2013 asti, jolloin sarjatunnukseksi muutettiin Gd. Kalustosarjatunnuksessa G tarkoittaa autovaunua ja d kaksikerroksista InterCity-vaunua. VR on aikaisemmin antanut Gd-tunnuksen myös tavaravaunulle.

 Kuljetettavien ajoneuvojen maksimimitat 
pienoiskuva|Gd-vaunujen alakertaa.
Kuljetettavan ajoneuvon kokonaisleveys saa olla enintään 2,20 metriä. Leveys renkaan ulkoreunasta renkaan ulkoreunaan on oltava enintään 2,0 metriä. Yhden autopaikan pituus on 5,0 metriä. Ajoneuvon kiinteät ulokkeet, kuten vetokoukku, eivät saa ylittää mittaa. Ajoneuvon paino saa olla enintään 3 000 kg, eikä akseli- tai telipaino saa ylittää 2 000 kg. Alatasolla ajoneuvon maksimikorkeus on 1,84 metriä ja ylätasolla 2,04 metriä. Ylätasolla yli 1,84 metriä korkea ajoneuvo saa katonrajasta olla enintään 1,64 metriä leveä.

 Lähteet 

 Aiheesta muualla 

Luokka:Suomalainen rautatiekalusto